Domprovst Niels Christian Kobbelgaard overrakte biskop i Den katolske Kirke, Czeslaw Kozon, og metodistbiskop, Christian Alsted, henholdsvis en Bibel og en vinranke som symbolske gaver. Begge er bosiddende i København. Fotos vedhæftet! Vinranken fik Aalborg for tre år siden i Viborg, og nu er det altså københavnernes tur til at hold liv i planten indtil de selv skal give stafetten videre. Niels Christian Kobbelgaard overrakte med et glimt i øjet kirkedagenes program for 2013 til sin kollega domprovst Anders Gadegaard, så københavnerne kan se, hvordan de skal lave programmet. Ved afslutningsgudstjenesten blev der samlet 23.000 kroner ind og ved åbningsgudstjenesten 57.000 kroner. Pengene går til kirkerne i Myanmar. Indsamlingen viser kirkedagenes ånd med solidaritet og engagement med verden, sådan som det også kom til udtryk i det mangfoldige program med 280 arrangementer. -Selv om jeg er nordjyde, vil jeg sige, at det er gået helt forrygende, siger formand Viggo Ernst Thomsen.

Referat:
Danske Kirkedage sluttede med en velbesøgt gudstjeneste i Aalborghallen, hvor 1500 kirkegængere deltog. Under gudstjenesten blev stafetten givet videre til kirkerne i København, der skal være vært i for kirkedagene i 2016.